เฮย์จูด

"เฮย์จูด" (Hey Jude) เป็นเพลงของวงเดอะบีเทิลส์ ออกจำหน่ายในรูปแบบซิงเกิลที่ไม่มีในอัลบั้มเมื่อ ค.ศ. 1968 เพลงเขียนโดยพอล แม็กคาร์ตนีย์ และให้เครดิตเป็นเลนนอน–แม็กคาร์ตนีย์ ซิงเกิลนี้เป็นซิงเกิลแรกของบีเทิลส์ที่จำหน่ายโดยค่ายแอปเปิล และเป็นหนึ่งในซิงเกิลของศิลปินในค่ายแอปเปิล "สี่อันแรก" ซึ่งเป็นการเปิดตัวค่ายเพลงต่อสาธารณะ "เฮย์จูด" เป็นเพลงฮิตอันดับหนึ่งในหลายประเทศทั่วโลก และกลายเป็นซิงเกิลที่ขายดีที่สุดประจำปีในสหราชอาณาจักร สหรัฐ ออสเตรเลีย และแคนาดา อยู่บนชาร์ตเป็นอันดับหนึ่งของบิลบอร์ดฮอต 100 ถึงเก้าสัปดาห์ ซึ่งเชื่อมโยงกับสถิติตลอดกาลในค.ศ. 1968 สำหรับกาอยู่บนชาร์ตยาวนานที่สุดในอันดับต้น ๆ ของชาร์ตในสหรัฐอเมริกา มียอดขายประมาณแปดล้านชุด และมักรวมอยู่ในรายชื่อเพลงที่ยิ่งใหญ่ที่สุดตลอดกาลของนักวิจารณ์เพลง
การเขียนและบันทึกเสียงของเพลง "เฮย์จูด" เกิดขึ้นพร้อมกับช่วงเวลาแห่งความวุ่นวายในเดอะบีเทิลส์ เพลงพัฒนามาจาก "เฮย์จูล" ซึ่งเป็นเพลงที่แม็กคาร์ตนีย์เขียนขึ้นเพื่อปลอบโยนจูเลียน ลูกชายของจอห์น เลนนอน หลังจากเลนนอนทิ้งภรรยาไปอยู่กับโยโกะ โอโนะ ศิลปินชาวญี่ปุ่น เนื้อเพลงนำเสนอมุมมองเชิงบวกเกี่ยวกับสถานการณ์ที่น่าเศร้า ในขณะเดียวกันก็กระตุ้นให้ "จูด" แสวงหาโอกาสในการค้นหาความรัก หลังจบท่อนที่สี่ เพลงเปลี่ยนไปเป็นท่อนโคดาที่ร้องว่า "นา-นา-นา นา" ซึ่งกินเวลานานกว่าสี่นาที
"เฮย์จูด" เป็นเพลงแรกของบีเทิลส์ที่บันทึกเสียงด้วยเครื่องบันทึกเสียงแปดแทร็ก การบันทึกเสียงเกิดขึ้นที่ไทรเดนต์สตูดิโอส์ ในลอนดอน ซึ่งอยู่ในระหว่างการบันทึกเสียงดับเบิลอัลบั้มที่ใช้ชื่อวงเป็นชื่ออัลบั้ม (รู้จักกันในชื่อว่า "ไวต์อัลบั้ม") และนำไปสู่การโต้เถียงระหว่างแม็กคาร์ตนีย์กับจอร์จ แฮร์ริสัน เรื่องท่อนกีตาร์ของเพลง หลังจากนั้น ริงโก สตาร์ ก็ออกจากวง และกลับมาไม่นานก่อนที่พวกเขาจะถ่ายคลิปโปรโมตซิงเกิล คลิปกำกับโดย ไมเคิล ลินด์เซย์-ฮ็อกก์ และออกอากาศครั้งแรกในรายการโทรทัศน์ของเดวิด ฟรอสต์ ในสหราชอาณาจักร เมื่อเทียบกับปัญหาในวง การแสดงครั้งนี้ได้ถ่ายทอดบทเพลงของการมองโลกในแง่ดีและการอยู่ร่วมกันโดยนำเสนอผู้ชมในสตูดิโอที่มีส่วนร่วมในการร้องเพลงร่วมกับบีเทิลส์
ด้วยความยาวเพลงกว่า 7 นาที "เฮย์จูด" เป็นซิงเกิลที่ยาวที่สุดที่ติดอันดับชาร์ตอังกฤษในเวลานั้นp=44 การประพันธ์เพลงและท่อนโคดาของเพลงนั้นกระตุ้นให้เกิดงานเลียนแบบจำนวนมากจนถึงต้นทศวรรษ 1970 ใน ค.ศ. 2013 บิลบอร์ด ได้ยกให้เพลงนี้เป็นเพลงที่ "ยิ่งใหญ่ที่สุด" อันดับ 10 ตลอดกาลในแง่ของความสำเร็จในชาร์ต แม็กคาร์ตีย์ยังคงแสดงเพลง "เฮย์จูด" ในคอนเสิร์ตนับตั้งแต่การเสียชีวิตของเลนนอนใน ค.ศ. 1980 ซึ่งเขานำให้ผู้ชมร่วมร้องท่อนโคดาในคอนเสิร์ต จูเลียน เลนอน และแม็กคาร์ตนีย์ประสบความสำเร็จในการประมูลของที่ระลึกที่เกี่ยวข้องกับการสร้างเพลง

**แรงบันดาลใจและการเขียนเพลง**
ในเดือนพฤษภาคม ค.ศ. 1968p=397 จอห์น เลนนอน และซินเทีย ภรรยายของเขา แยกทางกันเนื่องจากเลนนอนมีความสัมพันธ์กับโยโกะ โอโนะ ศิลปินชาวญี่ปุ่นp=389 เดือนต่อมา พอล แม็กคาร์นีย์ขับรถไปเยี่ยมจูเลียน ลูกชายวัยห้าขวบของเลนนอน ที่เคนวุด ซึ่งเป็นบ้านของครอบครัวในเวย์บริดจ์pp=208, 221 ซินเทียเป็นส่วนหนึ่งในสังคมของเดอะบีเทิลส์ ตั้งแต่ก่อนที่วงจะมีชื่อเสียงใน ค.ศ. 1963p=221 ซึ่งต่อมา แม็กคาร์ตนีย์กล่าวในภายหลังว่า เขาพบว่า "จู่ ๆ พวกเขาก็กลายเป็น "บุคคลไม่พึงปรารถนา" และหายไปจากชีวิตผม"p=465 ซินเทีย เลนนอนเล่าถึงการมาเยี่ยมครั้งนี้ของแม็กคาร์ตนีย์ว่า "ฉันรู้สึกประทับใจที่เขาห่วงใยสวัสดิภาพของเราอย่างเห็นได้ชัด ... ระหว่างเดินทางเขาแต่งเพลง "เฮย์จูด" อยู่ในรถ ฉันจะไม่มีวันลืมท่าทางที่ห่วงใยของพอลที่มาหาเรา" ชื่อเดิมของเพลงคือ "เฮย์จูลส์" และมีจุดมุ่งหมายเพื่อปลอบโยนจูเลียนจากความเครียดที่พ่อแม่แยกทางกันp=389 แม็กคาร์ตนีย์กล่าวว่า "ผมรู้ว่ามันเป็นเรื่องไม่ง่ายสำหรับเขา" พร้อมเปลี่ยนชื่อเป็น "จูด" "เพราะผมคิดว่ามันฟังดูดีกว่านิดหน่อย"p=465
ตามรายงานของคริส ฮันต์ นักข่าวเพลง ในช่วงไม่กี่สัปดาห์หลังจากเขียนเพลง แม็กคาร์ตนีย์ "ทดสอบการแต่งเพลงล่าสุดของเขากับใครก็ตามที่สุภาพเกินกว่าจะปฏิเสธและนั่นหมายถึง "ทุกคน""  เมื่อวันที่ 30 มิถุนายนหลังจากบันทึกเสียงเพลง "ทินกัมมีบ็อบ" ของวงแบล็กไดก์มิลส์แบนด์ ในยอร์กเชอร์p=302 แม็กคาร์ตนีย์แวะที่หมู่บ้านแฮร์โรล ในเบดฟอร์ดเชอร์ 
และแสดงเพลง "เฮย์จูด" ที่ผับท้องถิ่นpp=336–37 นอกจากนี้เขายังให้สมาชิกของวงเดอะบอนโซด็อกแบนด์ฟังเพลงของเขาในขณะที่กำลังผลิตซิงเกิล "ไอม์เดอะเออร์บันสเปซแมน" ในลอนดอน และขัดจังหวะการบันทึกเสียงของแบร์รอนไนต์เพื่อทำแบบเดียวกัน รอน กริฟฟิท สมาชิกจากวงไอวีส์ ซึ่งต่อมารู้จักในชื่อแบดฟิงเกอร์ และเช่นเดียวกับวงแบล็กไดก์มิลส์แบนด์ ซึ่งเป็นการเซ็นสัญญากับแอเปิลเรเคิดส์ ค่ายเพลงใหม่ของบีเทิลส์ พวกเขาเล่าว่า วันแรกของพวกเขาในสตูดิโอ แม็กคาร์ตนีย์ "ให้เราได้ชมคอนเสิร์ตเต็มรูปแบบของ 'เฮย์จูด'"pp=42, 45
ความสัมพันธ์ที่แน่นแฟ้นของเลนนอนและโอโนะ ทำให้การแต่งเพลงร่วมกันระหว่างเขากับแม็กคาร์ตนีย์เป็นไปไม่ได้pp=481, 513–14 อย่างไรก็ตาม ด้วยการสนับสนุนเพื่อนของเขา แม็กคาร์ตนีย์ปล่อยให้ทั้งคู่อยู่ที่บ้านของเขาในเซนต์จอห์นวุด แต่เมื่อเลนนอนพบบันทึกที่เขียนโดยแม็กคาร์ตนีย์ ซึ่งมีความคิดเห็นเกี่ยวกับโอโนะในเชิงเหยียดหยามและเหยียดผิว ทั้งคู่ก็ย้ายออกไปpp=48–49 แม็กคาร์ตนีย์เล่นเพลง "เฮย์จูด" ให้เลนนอนฟังเมื่อวันที่ 26 กรฎาคมp=192 เมื่อเขาและโอโนะไปเยี่ยมบ้านของแม็กคาร์ตนีย์p=32 แม็กคาร์ตนีย์ให้คำมั่นกับเขาว่าเขาจะ "แก้ไข" ประโยค "ขับเคลื่อนสิ่งที่ปรารถนาซึ่งอยู่บนบ่าของนาย" ("the movement you need is on your shoulder") โดยให้เหตุผลว่า "มันเป็นการแสดงออกที่งี่เง่า ฟังแล้วไม่มีความหมาย" ตามคำบอกเล่าของแม็กคาร์ตนีย์ เลนนอนตอบว่า "นายไม่รู้อะไร นั่นเป็นประโยคที่ดีที่สุดของเพลงนี้"p=297 ซึ่งแม็กคาร์ตนีย์คงท่อนนี้ไว้p=389 แม้ว่าเดิมที แม็กคาร์ตนีย์จะเขียนเพลง "เฮย์จูด" ให้กับจูเลียน เลนนอนคิดว่าเขาเขียนขึ้นเพื่อเขาจริง ๆp=192 ในการให้สัมภาษณ์ใน ค.ศ. 1980 เลนนอนระบุว่าเขา "เชื่อมาตลอดว่าเป็นเพลงสำหรับเขา" และยืนยันว่าในด้านหนึ่ง แม็กคาร์ตนีย์กำลังให้พรกับความสัมพันธ์ของเลนนอนและโอโนะ ในขณะที่อีกด้านหนึ่ง เขารู้สึกผิดหวังที่ถูกแย่งชิงในฐานะเพื่อนและหุ้นส่วนของเลนนอนp=32
ไฟล์:John Lennon en echtgenote Yoko Ono verlaten het Hilton Hotel te Amsterdam, Bestanddeelnr 922-2491.jpg|thumb|left|upright=0.9|โยโกะ โอโนะ และจอห์น เลนนอน ที่อัมสเตอร์ดัม เมื่อเดือนมีนาคม ค.ศ. 1969
คนอื่น ๆ เชื่อว่าแม็กคาร์ตนีย์เขียนเพลงเกี่ยวกับพวกเขา ซึ่งรวมถึง จูดิท ซิมอนส์ นักข่าวจากเดลีเอกซ์เพรส ขณะที่คนอื่น ๆ รวมถึงเลนนอนคาดเดาว่าในเนื้อเพลง "เฮย์จูด" มาจากความสัมพันธ์ระยะยาวที่ล้มเหลวของแม็กคาร์ตนีย์กับเจน แอชเชอร์ ทำให้เขา "ส่งข้อความถึงตัวเอง" โดยไม่รู้ตัว ซึ่งแม็กคาร์ตนีย์และแอชเชอร์ประกาศหมั้นกันเมื่อวันที่ 25 ธันวาคม ค.ศ. 1967p=70 แต่เขาเริ่มมีความสัมพันธ์กับลินดา อีสต์แมนในเดือนมิถุนายน ค.ศ. 1968pp=213–14 ในเดือนเดียวกันนั้น Francie Schwartz ชาวอเมริกันที่อยู่ในลอนดอนเพื่อหารือเกี่ยวกับข้อเสนอภาพยนตร์กับแอปเปิล เริ่มใช้ชีวิตร่วมกับแม็กคาร์ตนีย์ในเซนต์จอห์นวุดpp=212–13, 215 เมื่อเลนนอนพูดถึงว่าเขาคิดว่าเพลงนี้เกี่ยวกับตัวเขาและโอโนะ แม็กคาร์ตนีย์ปฏิเสธและบอกเลนนอนว่า เขาเขียนเพลงเกี่ยวกับตัวเองp=236
Mark Hertsgaardได้แสดงความคิดเห็นว่า "เนื้อเพลงหลายท่อนดูเหมือนจะมุ่งเป้าไปที่ผู้ชายที่โตแล้วซึ่งกำลังจะมีความรักครั้งใหม่ที่ทรงพลังมากขึ้นโดยเฉพาะอย่างยิ่งในท่อน 'นายได้พบเธอแล้ว ไปหาเธอสิ' ('you have found her now go and get her') และ 'นายกำลังรอใครบางคนเพื่อแสดงความรักอยู่นะ ('you're waiting for someone to perform with.')"p=236 ทิม ไรลีย์ นักวิจารณ์เพลงและผู้แต่งเพลงเขียนว่า "ถ้าเพลงนั้นพูดถึงเกี่ยวกับคุณค่าในตัวเอง และการปลอบใจตัวเองเมื่อเผชิญกับความยากลำบาก การแสดงของนักร้องนั้นบ่งบอกถึงเรื่องราวนั้นได้ดีมากการเดินทางได้มาก เขาเริ่มต้นด้วยการร้องเพลงเพื่อปลอบโยนคนอื่น ชั่งน้ำหนักความรู้สึกของตัวเอง และสุดท้าย ละเว้นการส่งเสริมการยอมรับของเขาเองซ้ำแล้วซ้ำเล่า จนเขาเชื่อมั่นในตัวเอง"p=255

**การผลิตเพลง**

**การซ้อมที่อีเอ็มไอ**
หลังจากจัดสรรเพลงสำหรับการเปิดตัวเป็นซิงเกิลแล้ว เดอะบีเทิลส์ได้บันทึกเสียงเพลง "เฮย์จูด" ระหว่างการบันทึกเสียงเพลงในดับเบิลอัลบั้มที่ใช้ชื่อวงเป็นชื่ออัลบั้ม ซึ่งรู้จักกันในชื่อว่า "ไวต์อัลบั้ม"p=145 การบันทึกเสียงดังกล่าวทำให้เกิดความไม่ลงรอยกันภายในกลุ่มเป็นครั้งแรก ส่วนหนึ่งเป็นผลมาจากการที่โอโนะอยู่เคียงข้างเลนนอนอย่างต่อเนื่องpp=247, 251 ความสัมพันธ์ที่ตึงเครียดยังสะท้อนให้เห็นถึงความแตกต่างของสมาชิกวงทั้งสี่หลังจากการเดินทางร่วมกันไปยังเมืองฤษีเกศในฤดูใบไม้ผลิปี ค.ศ. 1968 เพื่อศึกษาการทำสมาธิแบบล่วงพ้นpp=88–89
เดอะบีเทิลส์บันทึกเทปเพลงครั้งแรก 25 เทก ที่อีเอ็มไอสตูดิโอส์ ในลอนดอนเป็นเวลาสองคืนระหว่างวันที่ 29 และ 30 กรกฎาคม ค.ศ. 1698p=145 โดยมีจอร์จ มาร์ตินเป็นโปรดิวเซอร์ pp=389–90 อย่างไรก็ตามวันเหล่านั้นใช้เป็นการซ้อมเนื่องจากพวกเขาวางแผนที่จะบันทึกเสียงมาสเตอร์แทร็กที่ไทรเดนต์สตูดิโอส์ เพื่อใช้เครื่องบันทึกเสียงแปดแทร็ก (อีเอ็มไอยังจำกัดอยู่ที่สี่แทร็ก)p=145 สองเทกแรกเริ่มตั้งแต่วันที่ 29 กรกฎาคม ซึ่งเคนเนท โวแม็ก นักเขียนและนักวิจารณ์ อธิบายว่าช่วงนี้เป็นช่วงที่ "ครึกครื้น"p=390 โดยคำอธิบายดังกล่าวเผยแพร่ในบ็อกซ์เซตครบรอบ 50 ปีของไวต์อัลบั้มเมื่อปี ค.ศ. 2018 และอัลบั้มรวมชื่อ แอนโทโลจี 3 เมื่อปี ค.ศ. 1996 ตามลำดับ
มีถ่ายทำในช่วงการซ้อมเมื่อวันที่ 30 กรกฎาคมเป็นสารคดีสั้นเรื่อง มิวสิก!p=304 ซึ่งผลิตโดยสภาดนตรีแห่งชาติบริเตนใหญ่p=35 นี่เป็นครั้งแรกที่เดอะบีเทิลส์อนุญาตให้ทีมงานถ่ายทำระหว่างพัฒนาเพลงในสตูดิโอp=32 ภาพยนตร์เรื่องนี้แสดงให้เห็นสมาชิกเดอะบีเทิลส์เพียงสามคนที่แสดงเพลง "เฮย์จูด" ขณะที่จอร์จ แฮร์ริสัน อยู่ในห้องควบคุมp=194 ร่วมกับมาร์ติน และเคน สก็อตต์ วิศวกรบันทึกเสียงของอีเอ็มไอp=407 ในระหว่างการซ้อมในวันนั้นp=407 แฮร์ริสันและแม็กคาร์ตนีย์ขัดแย้งกันอย่างรุนแรงในเรื่องท่อนกีตาร์นำของเพลงp=390 ความคิดของแฮร์ริสันคือการเล่นกีตาร์ควบคู่ไปกับเสียงร้องในแต่ละไลน์p=316 ซึ่งไม่เข้ากับความคิดของแม็กคาร์ตนีย์ในเรื่องการเรียบเรียงเพลง และเขาก็ปัดตกมันไปp=146 ไซมอน เลงก์ นักเขียนผู้มองว่าสิ่งนี้บ่งบอกถึงวิธีที่แฮร์ริสันได้รับอนุญาตให้มีพื้นที่เพียงเล็ก ๆ ในการพัฒนาแนวคิดร่วมกับการประพันธ์ของแม็กคาร์ตนีย์ ในขณะที่เขามีอิสระที่จะสร้างท่อนกีตาร์สำหรับเพลงของเลนนอนในยุคนั้นมากกว่าpp=34–35 ในการให้สัมภาษณ์เมื่อปี ค.ศ. 1994 แม็กคาร์ตนีย์กล่าวว่า "ถ้ามองย้อนกลับไป โอเค มันดูเป็นเรื่องเจ้ากี้เจ้าการ แต่มันก็น่าเบื่อสำหรับผม เพราะผมยอมก้มหัวให้กับความกดดันได้"p=466 รอน ริชาดส์ โปรดิวเซอร์เพลงที่ทำงานให้กับมาร์ตินที่พาร์โลโฟน และแอร์สตูดิโอส์ กล่าวว่า แม็กคาร์ตนีย์ "ลืมความรู้สึกของคนอื่นในสตูดิโอ" และเขาถูกผลักดันให้สร้างสถิติที่ดีที่สุดเท่าที่จะเป็นไปได้โดยแทบไม่ต้องเสียค่าใช้จ่ายใด ๆp=783

**บันทึกเสียงที่ไทรเดนต์สตูดิโอส์**
เดอะบีเทิลส์บันทึกเสียงมาสเตอร์แทร็กสำหรับเพลง “เฮย์จูด” ที่ไทรเดนต์ ซึ่งเป็นที่ที่แม็กคาร์ตนีย์และแฮร์ริสันใช้ในการผลิตเพลงให้กับศิลปินในค่ายแอปเปิลp=33 เมื่อวันที่ 31 กรกฎาคมp=304 นอร์แมน เชฟฟีลด์ ผู้ก่อตั้งไทรเดนต์ เล่าว่า มัล เอฟวันส์ ผู้ช่วยและอดีตคนยกเครื่องดนตรีของเดอะบีเทิลส์ ยืนยันว่าต้นกัญชาบางส่วนที่เขานำมาไว้ที่สตูดิโอเพื่อให้สถานที่ดู “นุ่มนวล” สอดคล้องกับความปรารถนาของวงp=15 แบร์รี เชฟฟีลด์ รับหน้าที่เป็นวิศวกรบันทึกเสียงสำหรับเพลงนี้ ไลน์อัปของแทร็กพื้นฐานคือ แม็กคาร์ตนีย์ เล่นเปียโนและร้องนำ เลนนอน เล่นกีตาร์อะคูสติก แฮร์ริสัน เล่นกีตาร์ไฟฟ้า และริงโก สตาร์ ตีกลองp=146 เดอะบีเทิลส์บันทึกเสียงเพลง “เฮย์จูด” ไว้สี่เทก โดยเลือกเทกแรกเป็นมาสเตอร์p=146 ด้วยความตั้งใจที่จะทำให้ไม่มีเสียงกลองในสองท่อนแรกของเพลง แม็กคาร์ตนีย์เริ่มบันทึกเสียงโดยไม่รู้ว่าสตาร์ออกไปเข้าห้องน้ำp=33 แม็กคาร์ตนีย์เล่าจากในความทรงจำว่า ไม่นานสตาร์ก็กลับมาพร้อม “เขย่าหลังผมค่อนข้างเร็ว” และเขาแสดงคิวของเขาได้สมบูรณ์แบบp=466
ไฟล์:The former Trident Studios building, St Anne's Court, Soho, London 2018.jpg|thumb|upright=0.75|right|อดีตอาคารไทรเดนต์สตูดิโอส์ ที่ศาลเซนต์แอนน์ในโซโห (ภาพเมื่อปี ค.ศ. 2018) ซึ่งเป็นสถานที่บันทึกเสียงเพลง "เฮย์จูด"
เมื่อวันที่ 1 สิงหาคม เดอะบีเทิลส์กลับมาอัดเสียงทับบนแทร็กพื้นฐานที่ไทรเดนต์เช่นเดิม สิ่งที่เพิ่มเติมขึ้นมาคือ เสียงร้องนำและกีตาร์เบสของแม็กคาร์ตนีย์ เสียงประสานจากเลนนอน แม็กคาร์ตนีย์ แฮร์รีสิน และกลองเล็กp=194 ที่เล่นโดยสตาร์p=264 เสียงร้องท่อนโคดาของแม็กคาร์ตนีย์เริ่มต้นในเวลาประมาณนาทีที่สามของเพลง รวมถึงเสียงด้นสดที่เขาอธิบายในภายหลังว่า “แครี แกรนต์ออนฮีต!”p=33 จากนั้นเพิ่มวงออเคสตรา 36 ชิ้นเหนือท่อนโคดา ที่ประพันธ์โดยมาร์ตินp=146 วงออร์เคสตราประกอบด้วย ไวโอลินสิบตัว ไวโอลาสามตัว เชลโลสามตัว ฟลูตสองตัว คอนทราบาสซูนหนึ่งตัว บาสซูนหนึ่งตัว แคลริเน็ตสองตัว คอนทราเบสแคลริเน็ตหนึ่งตัว ทรัมเป็ตสี่ตัว ทรอมโบนสี่ตัว ฮอร์นสองตัว เพอร์คัชชันและเบสสองสายp=264 ตามที่นอร์แมน เชฟฟีลด์เล่าว่า เริ่มมีความขัดแย้งในหมู่นักดนตรีออร์เคสตราซึ่งบางคน "กำลังมองลงไปที่เดอะบีเทิลส์" เชฟฟีลด์จำได้ว่าแม็กคาร์ตนีย์มั่นใจในความร่วมมือของเขาโดยบอกว่า "คุณจะเอาค่าจ้างไหม?"p=18 ในช่วงสองสามเทกแรก แม็กคาร์ตนีย์ไม่พอใจกับการขาดเรี่ยวแรงและความหลงใหลในการแสดงของวงออร์เคสตรา เขาจึงลุกขึ้นยืนบนแกรนด์เปียโนและเริ่มนำดนตรีจากที่นั่นpp=18–19
จากนั้นเดอะบีเทิลส์ก็ถามสมาชิกวงออร์เคสตราว่า พวกเขาจะปรบมือและร้องเพลงไปด้วยกันหรือไม่ นักดนตรีทุกคนปฏิบัติตาม (เสียค่าจ้างสองเท่า) โดยมีรายงานว่ามีผู้ไม่ปฏิบัติตามหนึ่งคนกล่าวว่า "ผมไม่ยอมปรบมือและร้องเพลงวันเกิดของพอล แม็กคาร์ตนีย์หรอกนะ!"p=146 คริส โอเดลล์ ผู้ช่วยของแอปเปิลเรเคิดส์ กล่าวว่า เธอมีส่วนร่วมในการเป็นนักร้องประสานเพลงนี้pp=74–75 และยังมีแจ็กกี โลแม็กซ์ หนึ่งในนักร้องที่เซ็นสัญญาคนแรกของค่าย ที่มีส่วนร่วมกับเพลงนี้ด้วย
"เฮย์จูด" เป็นเพลงแรกของเดอะบีเทิลส์ที่บันทึกเสียงด้วยเครื่องบันทึกเสียงแปดแทร็กp=198 ไทรเดนต์สตูดิโอส์ได้รับเงินจากการใช้ห้องบันทึกเสียงโดยอีเอ็มไอ 25 ปอนด์ต่อชั่วโมง เชฟฟีลด์กล่าวว่าสตูดิโอมีรายได้รวมประมาณ 1,000 ปอนด์ แต่เพราะเดอะบีเทิลส์บันทึกเสียงที่นั่น และในทางกลับกันก็ยังชื่นชอบในสิ่งอำนวยความสะดวก ทำให้มูลค่าไม่สามารถคำนวณได้p=20 เดอะบีเทิลส์ยังคงทำงานกับไทรเดนต์ต่อไปในปี ค.ศ. 1968pp=308, 311 และศิลปินในค่ายแอปเปิล เช่น โลแม็กซ์, แมรี ฮอพคิน, บิลลี เพรสตัน และดิไอวีส์ ต่างก็บันทึกเสียงที่นั่นในปีต่อมาpp=73, 92

**ผสมเสียง**
สก็อตต์, มาร์ติน และเดอะบีเทิลส์ผสมเสียงที่บันทึกเสร็จแล้วที่แอบบีย์โรด การถ่ายโอนมาสเตอร์เทปของไทรเดนต์ไปยังแผ่นแอซิเตดพิสูจน์แล้วว่ามีปัญหาเนื่องจากเสียงที่บันทึกไม่ชัดเมื่อเล่นบนอุปกรณ์ของอีเอ็มไอ ปัญหานี้ได้รับการแก้ไขด้วยความช่วยเหลือของเจฟฟ์ เอเมอริกp=408 ซึ่งสก็อตต์เพิ่งเข้ามาแทนที่ในตำแหน่งวิศวกรบันทึกเสียงของเดอะบีเทิลส์ เอเมอริกบังเอิญไปเยือนที่แอบบีย์โรดpp=407–08 เมื่อไม่นานมานี้ปฏิเสธที่จะทำงานกับเดอะบีเทิลส์อีกต่อไป เนื่องจากความตึงเครียดและการถูกเหยีดหยามซึ่งกลายเป็นเรื่องปกติในการบันทึกเสียงของพวกเขาp=143 เพลง "เฮย์จูด" เวอร์ชันสเตอริโอเสร็จสมบูรณ์ในวันที่ 2 สิงหาคมและโมโนในวันที่ 8 สิงหาคมp=195
นักดนตรี วอลเตอร์ เอเวอเรตต์ เขียนว่า "คุณลักษณะเพลงที่มีคนแสดงความเห็นมากที่สุด" คือความยาวเพลง 7:11 นาทีp=192 เช่นเดียวกับแม็กคาร์ตนีย์p=32 มาร์ตินกังวลว่าสถานีวิทยุจะไม่เล่นเพลงเพราะความยาวเพลง แต่เลนนอนยืนยันว่า: "พวกเขาจะเล่นแน่ถ้าเป็นเรา" ตามที่ เคน แมนส์ฟีลด์ ผู้จัดการของแอปเปิลในสหรัฐกล่าวว่า แม็กคาร์ตนีย์ยังคงไม่มั่นใจจนกว่าแมนส์ฟีลด์จะส่งตัวอย่างแผ่นเสียงให้นักจัดรายการชาวอเมริกันเล่น และรายงานว่าพวกเขามีความกระตือรือร้นอย่างมากเกี่ยวกับเพลงนี้p=34 "Hey Jude" ยาวกว่าเพลง "แม็กอาร์เทอร์พาร์ก" หนึ่งวินาที ซึ่งเป็นเพลงฮิตล่าสุดของ Richard Harrisp=56 จากข้อมูลของจิมมี เวบบ์ ผู้แต่งเพลงนี้ ซึ่งได้มาเยี่ยมชมสตูดิโอในช่วงเวลานั้นp=266fn กล่าวว่า มาร์ตินยืนยันกับเขาว่าเพลง "เฮย์จูด" จะได้เล่นเกินเจ็ดนาทีเพราะความสำเร็จของเพลง "แม็กอาร์เทอร์พาร์ก" ด้วยความยินดีกับผลลัพธ์ที่ได้ แม็กคาร์ตนีย์นำแผ่นแอซิเตดเพลง "เฮย์จูด" ไปเล่นที่งานปาร์ตี้ที่มิก แจ็กเกอร์จัดขึ้นที่เวซูวิโอไนต์คลับในใจกลางกรุงลอนดอน เพื่อเฉลิมฉลองการเสร็จสิ้นของอัลบั้มเบกกาส์แบงเควต ของเดอะโรลลิงสโตนส์ ทำให้เพลงทีเขาเปิด เด่นกว่าอัลบั้มของเดอะโรลลิงสโตนส์ และในคำอธิบายของนักเขียน จอห์น วินน์ "มีรายงานว่าเขาทำลายบรรยากาศ" งานปาร์ตี้นั้นp=147
ในท่อนบริดจ์สุดท้ายของเพลงเวลา 2:58 นาที ประโยคที่พูดว่า "Fucking hell!" เกิดขึ้นโดยเลนนอนp=391 สก็อตต์ยอมรับว่า แม้ว่าเขาจะได้รับการบอกเล่าเกี่ยวกับเรื่องนี้ แต่เขาก็ไม่เคยได้ยินประโยคดั้งเดิมเลย มัลคอล์ม ทอฟต์ วิศวกรบันทึกเสียงของไทรเดนต์ เล่าว่า เลนนอนกำลังส่งเสียงประสานของเขามากเกินไป เมื่อการตอบสนองต่อระดับเสียงในหูฟังของเขาดังเกินไป เขาจึงร้อง "Whoa!" ออกมาเป็นครั้งแรก จากนั้นสองวินาทีต่อมา เขาดึงหูฟังออกทันทีpp=488–89

**หมายเหตุ**

**อ้างอิง**

**ที่มา**
isbn=978-0-7119-8307-6
*cite book|author=The Beatles|year=2000|title=The Beatles Anthology|location=San Francisco, CA|publisher=Chronicle Books|isbn=978-0-8118-2684-6|url-access=registration|url=https://archive.org/details/beatlesanthology0000unse
*isbn=0-450-04170-0
*url=https://archive.org/details/alltogethernowfi0000cast
*isbn=1-86074-482-6
*isbn=1-86074-488-5
*isbn=978-0-313-34586-9
*isbn=978-0-06-177418-8
*cite magazine|first=Paul|last=Du Noyer|author-link=Paul Du Noyer|title=Ten Minutes That Shook the World|magazine=Mojo|date=October 1996|pages=54–60
*isbn=978-1-59240-269-4
*isbn=0-19-509553-7
*url=https://books.google.com/books?id=nxihDQAAQBAJ&q=Jude
*isbn=978-0-7499-2988-6
*cite book|first=Mark|last=Hertsgaard|year=1995|title=A Day in the Life: The Music and Artistry of The Beatles|url=https://archive.org/details/dayinlifemusicar0000hert|publisher=Delacorte Press|location=New York|isbn=0-385-31377-2
*isbn=0-330-33891-9
*cite book|first=John|last=Kimsey|year=2006|title=Reading the Beatles: Cultural Studies, Literary Criticism, and the Fab Four|editor1-first=Kenneth|editor1-last=Womack|editor2-first=Todd F.|editor2-last=Davis|chapter=Spinning the Historical Record: Lennon, McCartney, and Museum Politics|location=Albany, NY|publisher=SUNY Press|isbn=978-0-7914-6716-9
*isbn=978-1-61713-573-6
*isbn=978-1-4234-0609-9
*cite book|first= Mark|last=Lewisohn|author-link=Mark Lewisohn|year=1988|title=The Beatles Recording Sessions|publisher=Harmony Books |location=New York|isbn=0-517-57066-1
*isbn=0-634-03250-X
*isbn=0-7126-6697-4
*isbn=1-84413-828-3
*isbn=0-9657122-2-2
*cite book|first=Barry|last=Miles|year=1997|title=Paul McCartney: Many Years From Now|publisher=Henry Holt and Company|location=New York, NY|isbn=0-8050-5249-6|url=https://archive.org/details/paulmccartneyman00mile
*isbn=0-7119-8308-9
*isbn=978-0-297-87075-3
*url=https://archive.org/details/missodellmyhardd00odel
*url=https://archive.org/details/tellmewhybeatles00rile
*isbn=978-0-7535-4020-6
*cite book|first1=Kevin|last1=Ryan|first2=Brian|last2=Kehew|author-link2=Brian Kehew|year=2006|title=Recording the Beatles: The Studio Equipment and Techniques Used To Create Their Classic Albums|publisher=Curvebender Publishing|location=Houston, TX|isbn=0-9785200-0-9
*url=https://archive.org/details/beatlesforever00scha
*isbn=0-87650-120-X
*cite book|first=David|last=Sheff|author-link=David Sheff|year=2000|orig-year=1981|title=All We Are Saying: The Last Major Interview with John Lennon and Yoko Ono|publisher=St. Martin's Press|location=New York|isbn=0-312-25464-4|url=https://archive.org/details/allwearesayingla00lenn
*isbn=978-0-9575133-0-3
*isbn=1-84353-417-7
*isbn=978-0-00-723705-0
*cite book|first=Bob|last=Spitz|author-link=Bob Spitz|year=2005|title=The Beatles: The Biography|url=https://archive.org/details/beatlesbiography00spit|url-access=registration|publisher=Little, Brown|location= Boston|isbn=0-316-80352-9
*isbn=0-9662649-4-0
*isbn=978-0-8108-8296-6
*isbn=978-0-3074-5239-9
*isbn=978-0-313-39171-2

**แหล่งข้อมูลอื่น**
 Full lyrics for the song at the Beatles' official website date=2021-07-09 
*cite web|title=HEY JUDE (Legal Title), BMI Work #562357|url=http://repertoire.bmi.com/DetailView.aspx?detail=titleid&keyid=562357&ShowNbr=0&ShowSeqNbr=0&blnWriter=True&blnPublisher=True&blnArtist=True&blnAltTitles=True|publisher=BMI- "David Frost Meets The Beatles" at Mojo4music.com
*The Beatles - Hey Jude
หมวดหมู่:ซิงเกิลในปี พ.ศ. 2511
หมวดหมู่:เพลงของเดอะบีตเทิลส์
หมวดหมู่:ซิงเกิลอันดับ 1 ในบิลบอร์ดฮอต 100
หมวดหมู่:เพลงป็อปบัลลาด